Referat fra FAU-møte 6. Mai 2026
Møteleder er FAU-leder Marie Aspunvik og nestleder Kristyane Rokling. 
Referent er Nina E. Hana.
Til stede er representanter fra klasse: 1A, 1C, 2A, 2B, 3A, 3B, 4A, 5A, 5B, 5C, 6B, 6C, 7A, 7B. 
1. Skolebehovsplanen. Utdanningsetaten (UDE) fikk et eget oppdrag fra byrådsavdeling for utdanning i etterkant av bystyrets behandling av skolebehovsplanen i desember 2025. Her bes UDE om å utrede videre mulige omstruktureringer av skoler i bydel Østensjø, som var foreslått i Skolebehosplan 2026 – 2045. Oppdraget hadde frist i slutten av april. Verken skolen eller FAU har fått informasjon om det nye forslaget. Verken skolen eller FAU blitt involvert av UDE i prosessen med nytt forslag. Når forslaget foreligger vil Skolebehovsplan-gruppa i FAU og skolens ledelse sette i gang med arbeid rundt den.

2. Et trygt og godt læringsmiljø på Godlia skole. Rektor og assisterende rektor forteller om skolens arbeid med et trygt og godt læringsmiljø på skolen. Målet er at alle elever skal oppleve trygghet, trivsel og tilhørighet. Skolen jobber ut ifra Kunnskapsløftet 2020, og dette er forankret i Opplæringsloven kap. 20, og forskrifter til denne. Skolen jobber jevnt og tverrfaglig med det sosiale miljøet, er opptatt av å ta opp situasjoner underveis, ikke samle opp til bolker. De trekker det inn i alle fag og naturlige situasjoner. De har fokus på forebyggende arbeid gjennom systematisk arbeid med klassemiljø og trinn, og ha tydelige voksne og felles regler. Skolen har aktivitetsplikt hvis det oppstår bekymring fra foreldre eller fra skolen selv. Skolen følger opp gjennom elevundersøkelser, trivselsundersøkelser, elevsamtaler, observasjoner (klasserom og friminutt), sosiogram. De har lav terskel for oppfølging av enkeltelever. 
Innspill fra FAU-rep: 
· Ønske om mer uteskole og turer for å styrke det sosiale samspillet mellom elevene
· Mindre skjerm (helst ingen) ved måltider- heller høytlesning, kafebord eller ro/samtale mellom elevene. Ønske om tydeligere føringer fra skolens side om dette. 
Rektor forteller at Godlia skole er valgt ut til et prosjekt om mer lek i skolen i regi av Oslo Met og Utdanningsetaten, har ikke så mye info enda.
3. Grupper i FAU- status:
· Digitaliseringsgruppa, ønske om bistand av flere representanter ifbm møtene fra Barnevakten (12. og 19. mai). Og del gjerne info med klassen og oppfordre foreldre til å komme
· Sommerfesten 4. juni, 5. trinn som arrangerer- info sendes ut til alle foresatte etter 17. mai.
· 17. Mai-frokosten, 4. trinn som arrangerer- jobber med rekrutering av foreldre på 4. trinn. 

4. Innspill og ønsker for neste års arbeid i FAU:
· 1. og 2. klasse er invitert med i 17. mai-toget for første gang, ønske om god informasjon ut til foreldrene i forkant. 
· Ønske å se på mulighet for foredrag av Marco Elsafadi- han snakker bl.a. om kommunikasjon med barn. 
· Vedtekter og informasjons om FAUs arbeid- ønske om å vise alt det gode arbeidet som gjøres og dokumentere de. Lage en «velkomstpakke» til nye foreldre på 1. trinn? 
· Tematisere kjønn som kategorisering i skolen, blir fort delt opp etter kjønn til f.eks bursdager fra 1. klasse. Kan man dele inn på annen måte?
Dette var skoleårets siste FAU-møte. Flere representanter ønsker å fortsette neste år og opplever å sitte i FAU som spennende og meningsfylt. Opplever at det er god og tydelig ledelse av FAU, vi takker Marie og Kristyane for en veldig god jobb og stort engasjement for Godlia skole. 
